Főtisztelendő

aktív és nyugalmazott atyák részére

a Debrecen-Nyíregyházi Egyházmegyében

Szék- ill. lakhelyükön

via e-mail

Főtisztelendő Paptestvéreim!

A Magyar Tudományos Akadémia Elnöksége október 11-én, a COVID-19-járvány negyedik hulláma megfékezése ügyében kiadott felhívásának ismeretében és összhangban az Egri Érseki Tartomány főpásztora, S.E.R. Dr. Ternyák Csaba érsek úr közleményével, az alábbi felhívással fordulok Papjaimhoz és Híveimhez:

A vírusfertőzés további terjedésének megakadályozása és egészségünk megőrzése érdekében a szentmiséken, különféle templomi imaalkalmakon és más közösségi összejöveteleinken ismét használjunk maszkot, és továbbra is gondosan tartsuk be a kézfertőtlenítés gyakorlatát!

Kérek mindenkit, hogy a vírusfertőzés, influenza, vagy egyéb megfázásos betegség tüneteivel senki ne jöjjön szentmisére, és ne vegyen részt templomi imaalkalmakon.

Főpásztori áldással:

Debrecen, 2021. október 23.

✠ Palánki Ferenc, s. k.

debrecen-nyíregyházi

megyéspüspök